# APK Editor

- Az APK Editor alkalmazásról…
- Példák a használatára

1. Alkalmazás nevének módosítása
2. Háttérkép módosítása
3. Hirdetések eltávolítása
4. Alkalmazás áthelyezése az SD-kártyára
5. Nemkívánatos engedélyek eltávolítása

- Tudnivalók

Az APK Editor egy nagyszerű eszköz, amelynek segítségével apk állományainkban jó néhány dolgot átszerkeszthetünk. Ez jó pár dologban segítségünkre lehet, például a karakterláncok honosításában, háttérképek cseréjében, elrendezés újratervezésében, hirdetések blokkolásában, engedélyek eltávolításában, stb. A szerkesztési lehetőségek módja a használattól függ. Ahhoz azonban, hogy jól használja, szükség van néhány alapszintű szakmai ismeretre.
A kezdéshez, csak nyisson meg egy apk fájlt egy mappából vagy a telepített alkalmazások közül. Ekkor néhány szerkeszthető információ jelenik meg az apk állományon belül. Hajtsa végre a módosításokat, amit csak szeretne, majd nyomja meg a mentés gombot a jobb felső sarokban. Ez minden! Könnyen használható, nem igaz? A következő részben mutatok néhány példát. Az egyszerűség kedvéért, a 'Hack App Data' alkalmazást használom cél apk fájlként. (A Hack App Data letölthető a saját alkalmazás listámról)

1. példa: Alkalmazás nevének módosítása
(1) Válassza ki a kívánt alkalmazást a 'Telepített apk módosítása' gombra kattintva, majd válassza ki a 'Hack App Data' alkalmazást.
(2) A szerkeszthető adatok meg fognak jelenni, amint rákattintott az alkalmazásra, írja be a 'Hack' kifejezést a cél karakterlánc megtalálására, majd módosítsa az értéket kedve szerint. Például, változtassa azt 'App Data Hacker'-re
(3) Kattintson a Mentés gombra a jobb felső sarokban. Egy picivel később, látni fogja a módosított apk fájl mentési helyét.
(4) A módosított apk a fájlkezelőből telepíthető. (De vegye figyelembe, hogy az eredeti alkalmazást el kell távolítani a telepítés előtt, mivel a csomag neve nem változott)

2. példa: Háttérkép módosítása
(1) Válassza ki a kívánt alkalmazást a 'Telepített apk módosítása' gombra kattintva, majd válassza ki a 'Hack App Data' alkalmazást.
(2) Kattintson a 'Forráskészlet' lapra, miután a szerkeszthető készletek megjelentek, majd az elemre kattintva lépjen be a 'drawable' mappába. Kattintson a 'hacker_bg.jpg' fájlra, ekkor az alkalmazást azt kéri tőlünk, hogy válasszunk egy képet a cseréhez. Csak válassza ki a képet, amit készített. (A formátumnak meg kell egyeznie, esetünkben jpg fájl szükséges)
(3) Kattintson a Mentés gombra a jobb felső sarokban. Egy picivel később, látni fogja a módosított apk fájl mentési helyét.

3. példa: Hirdetés eltávolítása
(1) Válassza ki a kívánt alkalmazást a 'Telepített apk módosítása' gombra kattintva, majd válassza ki a 'Hack App Data' alkalmazást.
(2) Kattintson a 'Forráskészlet' fülre, miután a szerkeszthető készletek megjelentek, majd az elemre kattintva lépjen be a 'layout' mappába. Kattintson az 'activity_main.xml' fájlra, amely megjeleniti az activity_main.xml fájl tartalmát. Kattintson a 'Szerkesztés' gombra, majd görgessen a legutolsó sorra, itt módosítsa a
layout_height="wrap_content" részt
erre:
layout_height="0dip"
Ezt követően, kattintson az alábbi 'Mentés' gombra a módosítás mentéséhez.
(Kérjük, vegye figyelembe, hogy ez csak a főoldalon látható hirdetést teszi láthatatlanná, de hasonlóképpen működik más oldalakon is)
(3) Kattintson a Mentés gombra a jobb felső sarokban. Egy picivel később, látni fogja a módosított apk fájl mentési helyét.

4. példa: Egy alkalmazás felkészítése arra, hogy áthelyezhető legyen az SD-kártyára
(CSAK a pro változatban érhető el. Próbálja ki az "Apps Movable" nevű alkalmazásunkat, ha nem rendelkezik a pro verzióval)
(1) Válassza ki a kívánt alkalmazást a 'Telepített apk módosítása' gombra kattintva, majd válassza ki a 'Hack App Data' alkalmazást.
(2) Kattintson a 'Jegyzékfájl' fülre, majd kattintson a jegyzékfájl sorára (általában a 2. sor)
(3) Kattintson a '+' ikonra egy kulcs vagy érték hozzáadásához (android:installLocation="auto", lásd az alábbi grafikon), majd kattintson az 'OK' gombra; amikor visszatér a korábbi párbeszédablakba, kattintson a 'Mentés'-re
(4) Kattintson a Mentés gombra a jobb felső sarokban. Egy picivel később, látni fogja a módosított apk fájl mentési helyét.

5. példa: Nemkívánatos engedélyek eltávolítása
(CSAK a pro verzióban érhető el. Itt mi az internet engedély eltávolítását fogjuk bemutatni.)
(1) Válassza ki a kívánt alkalmazást a 'Telepített apk módosítása' gombra kattintva, majd válassza ki a 'Hack App Data' alkalmazást.
(2) Kattintson a 'Jegyzékfájl' fülre, majd kattintson a felhasználási engedélyek sorra (általában a 4-6. sor). Keresse meg az "android.permission.INTERNET" nevet tartalmazó sort.
(3) Hosszan érintse meg a sort, az alábbi képen látható ablak fog megjelenni:
(4) Kattintson a 'Törlés' menüelemre.
(5) Kattintson a Mentés gombra a jobb felső sarokban. Egy picivel később, látni fogja a módosított apk fájl mentési helyét.

A kódvisszafejtés nem egyszerű feladat, kérjük, vegye figyelembe:
(1) A "Forráskészlet"/"Jegyzékfájl" lap hosszú megérintésével további lehetőségeket kínáló menü jeleníthető meg.
(2) A legtöbb problémát az elfogyott memória okozza. Ebben az esetben, állítson le minden felesleges alkalmazást, lépjen ki teljesen az APK Editor-ból, majd próbálkozzon újra.
(3) Kérjük, ne használja nagy apk fájlok módosítására, mivel az sok memóriát és CPU erőforrást igényel, és túlmutathat készüléke képességein.
(4) Nem garantáljuk, hogy alkalmazásunk az összes apk szerkesztésére képes.
(5) A módosított apk lehet, hogy nem fog működni, így azt csak saját felelősségére használja.